1995D0409 — DA — 24.03.1998 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS BESLUTNING

af 22. juni 1995

om fastsættelse af regler for mikrobiologisk undersøgelse for salmonella af stikprøver af fersk okse- og svinekød bestemt til Finland og Sverige

(95/409/EF)

RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød ( 1 ), særlig artikel 5, stk. 3, litra a) og b), og ud fra følgende betragtninger: ud fra følgende betragtninger: Kommissionen har godkendt de operationelle programmer, som Finland og Sverige har forelagt med henblik på kontrol med salmonella; disse programmer indeholder særlige forholdsregler for fersk okse- og svinekød; virksomhedernes iværksættelse af mikrobiologiske undersøgelser indgår i de tillægsgarantier, der skal ydes Finland og Sverige, og giver samme garantier som dem, der opnås gennem Finlands og Sveriges operationelle programmer, som er anerkendt ved Kommissionens beslutninger herom; Finland og Sverige bør anvende indførelsesbetingelser for forsendelser fra tredjelande, der er mindst lige så restriktive som de betingelser, der er fastsat i denne beslutning; for så vidt angår de prøveudtagningsmetoder, der skal anvendes, bør der skelnes mellem hele og halve kroppe på den ene side og fjerdinger, udskæringer og mindre stykker på den anden side; der bør tages hensyn til internationale metoder vedrørende mikrobiologisk undersøgelse af prøverne; disse mikrobiologiske undersøgelser bør ikke forlanges for fersk kød fra virksomheder, som er underkastet et program, der er anerkendt som ligestillet med det, der anvendes af Finland og Sverige; bestemmelserne i denne beslutning foregriber ikke eventuelle bestemmelser, der vedtages i henhold til artikel 5, stk. 2, i direktiv 64/433/EØF — VEDTAGET FØLGENDE BESLUTNING:

Artikel 1

For forsendelser af fersk okse- og svinekød til Finland og Sverige gælder i medfør af artikel 5, stk. 3, litra a), i direktiv 64/433/EØF reglerne i artikel 2, 3 og 4 i denne beslutning.

Artikel 2

Fersk okse- og svinekød bestemt til Finland og Sverige er med hensyn til salmonella underkastet de i artikel 5, stk. 3, litra a), i direktiv 64/433/EØF fastsatte mikrobiologiske stikprøveundersøgelser på oprindelsesvirksomheden. Disse mikrobiologiske undersøgelser foretages i overensstemmelse med bilaget.

Artikel 3

Fersk okse- og svinekød, der kommer fra virksomheder, som er omfattet af et program, der efter proceduren i artikel 16 i direktiv 64/433/EØF er anerkendt som svarende til det, der anvendes af Finland og Sverige, underkastes ikke de mikrobiologiske undersøgelser, der er fastsat i denne beslutning.

Artikel 4

Rådet, som træffer afgørelse på forslag fra Kommissionen, baseret på en rapport, der udarbejdes på grundlag af resultaterne af de operationelle programmer, der anvendes af Finland og Sverige, og de indhøstede erfaringer med anvendelsen af denne beslutning, reviderer denne beslutning inden den 1. juli 1998.

Artikel 5

Denne beslutning anvendes fra den 1. juli 1995.

Artikel 6

Denne beslutning er rettet til medlemsstaterne.

BILAG

DEL A

PRØVEUDTAGNINGSMETODE

1. Hele og halve kroppe samt fjerdinger, der er fremstillet på oprindelsesslagteriet (svabermetoden)

Der udtages prøver efter svabermetoden på overfladen på steder, der kan være forurenet. Overfladeafsvabring foretages på de åbnede sider af slagtekroppen og på snitflader. Desuden afsvabres oksekroppe mindst tre steder (lår, slag og hals) og svinekroppe mindst to steder (ben og slag).

For at undgå krydsinfektion skal prøverne uden håndtering af kødet udtages med sterile redskaber og svabere.

Prøveudtagningsstederne (20 cm × 20 cm), jf. ovenfor, afsvabres med to sterile vatsvabere. Den første svaber fugtes med sterilt peptonvand og gnides kraftigt hen over prøvestedet flere gange. Samme prøvested gnides med den anden svaber, der bruges tør. Derefter anbringes svaberprøverne i 100 ml »buffered« peptonvand.

Hver prøve skal behørigt mærkes og identificeres.

2. Fjerdinger fra en anden virksomhed end oprindelsesslagteriet, udskæringer og mindre stykker (destruktionsmetoden)

Vævsstykker udtages ved at trykke et sterilt prøvebor ned i kødoverfladen eller ved at afskære en vævsskive på ca. 25 cm2 med sterile instrumenter. Prøverne overføres aseptisk til en prøvebeholder eller en fortyndingspose af plast og homogeniseres (i stomacher eller blender). Prøver af frosset kød skal holdes frosset under transporten til laboratoriet. Prøver af kølet kød må ikke fryses, men holdes kølet. Enkeltprøver fra samme forsendelse kan gøres til samleprøver.

Hver prøve skal behørigt mærkes og identificeres.

DEL B

ANTAL PRØVER, DER SKAL UDTAGES

1. Hele kroppe, halve kroppe, halve kroppe udskåret i højst tre stykker samt fjerdinger, som nævnt i del A, punkt 1







Forsendelse (enheder) Antal enheder, hvorfra der skal udtages prøver 1-24 Et antal svarende til antallet af enheder, dog højst 20 25-29 20 30-39 25 40-49 30 50-59 35 60-89 40 90-199 50 200-499 55 500 eller derover 60

2. Fjerdinger, udskæringer og mindre stykker, som nævnt i del A, punkt 2







Forsendelse (antal pakningsenheder) Antal enheder, hvorfra der skal udtages prøver 1-24 Et antal svarende til antallet af enheder, dog højst 20 25-29 20 30-39 25 40-49 30 50-59 35 60-89 40 90-199 50 200-499 55 500 eller derover 60







Pakningsenhedernes vægt > 20 kg 10-20 kg < 10 kg Multiplikationsværdi × 1 × ¾ × ½

▼M1

DEL C

MIKROBIOLOGISK METODE TIL UNDERSØGELSE AF PRØVERNE

Den mikrobiologiske undersøgelse af prøverne for salmonella skal udføres efter Den Internationale Standardiseringsorganisations standardmetode ISO 6579: 1993 eller reviderede udgaver heraf, eller efter den metode, som er beskrevet af Nordisk Metodik-Komité for Levnedsmidler (NMKL-metode nr. 71, 4. udgave, 1991), eller reviderede udgaver heraf. Metoder, der giver samme garantier, kan dog godkendes efter proceduren i artikel 16 i direktiv 64/433/EØF.

Ved strid om analyseresultaterne mellem medlemsstaterne betragtes Den Internationale Standardiseringsorganisations standardmetode ISO 6579: 1993 eller reviderede udgaver heraf som referencemetode.

( 1 ) EFT nr. 121 af 29. 7. 1964, s. 2012/64. Direktivet er senest ændret ved afgørelse 95/1/EF, Euratom, EKSF (EFT nr. L 1 af 1. 1. 1995, s. 1).